Document ID: 32008D0629

KOMMISSIONENS AFGØRELSE
af 12. juni 2008
om ændring af afgørelse 2005/56/EF om oprettelse af Forvaltningsorganet for Undervisning, Audiovisuelle Medier og Kultur til forvaltning af Fællesskabets indsats inden for områderne undervisning, audiovisuelle medier og kultur i medfør af Rådets forordning (EF) nr. 58/2003
(2008/629/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, stk. 1, og
ud fra følgende betragtninger:
(1)
I henhold til artikel 4, stk. 1, i Kommissionens afgørelse 2005/56/EF (2) har Forvaltningsorganet for Undervisning, Audiovisuelle Medier og Kultur (i det følgende benævnt »organet«) fået overdraget ansvaret for forvaltningen af visse dele af Fællesskabets programmer inden for områderne: uddannelse, audiovisuelle medier og kultur, herunder navnlig forvaltningen af støtteprogrammet for den europæiske audiovisuelle sektor, Media 2007 (2007-2013), der er fastlagt ved Europa-Parlamentets og Rådets afgørelse nr. 1718/2006/EF (3), programmet til fremme af udvikling, distribution og markedsføring af europæiske audiovisuelle produktioner (Media Plus - Udvikling, distribution og markedsføring) (2001-2006), der er fastlagt ved Rådets afgørelse 2000/821/EF (4), og uddannelsesprogrammet for branchefolk inden for den europæiske audiovisuelle programindustri, Media-uddannelse (2001-2006), der er fastlagt ved Europa-Parlamentets og Rådets afgørelse nr. 163/2001/EF (5).
(2)
Ifølge artikel 4, stk. 3, i afgørelse 2005/56/EF kan Kommissionen efter udtalelse fra Forvaltningsorganudvalget pålægge organet at udføre yderligere opgaver af samme art i forbindelse med andre EF-programmer inden for områderne undervisning, audiovisuelle medier og kultur.
(3)
Organets mandat bør også omfatte forvaltningen og afslutningen af projekter under uddannelsesprogrammet for branchefolk inden for den europæiske audiovisuelle programindustri (Media II - Uddannelse) (1996-2000), der er godkendt ved Rådets afgørelse 95/564/EF (6), programmet til fremme af udvikling og distribution af europæiske audiovisuelle produktioner (Media II - Udvikling og Distribution) (1996-2000), der er godkendt ved Rådets afgørelse 95/563/EF (7).
(4)
Afgørelse 2005/56/EF bør derfor ændres.
(5)
Foranstaltningerne i denne afgørelse er i overensstemmelse med udtalelse fra Forvaltningsorganudvalget -
TRUFFET FØLGENDE AFGØRELSE:
Eneste artikel
I afgørelse 2005/56/EF indsættes følgende numre i artikel 4, stk. 1, som nr. 29) og 30):
»29)
uddannelsesprogrammet for branchefolk inden for den europæiske audiovisuelle programindustri (Media II - Uddannelse) (1996-2000), der er fastlagt ved Rådets afgørelse 95/564/EF (8);
30)
programmet til fremme af udvikling og distribution af europæiske audiovisuelle produktioner (Media II - Udvikling og Distribution) (1996-2000), der er fastlagt ved Rådets afgørelse 95/563/EF (9).
Udfærdiget i Bruxelles, den 12. juni 2008.

Labels: 4
0
9
12
15